Neuvoston asetus (ETY) N:o 3034/92, annettu 19 päivänä lokakuuta 1992, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta neljännentoista kerran



Virallinen lehti nro L 307 , 23/10/1992 s. 0001 - 0002

Suomenk. erityispainos Alue 4 Nide 4 s. 0109

Ruotsink. erityispainos Alue 4 Nide 4 s. 0109



NEUVOSTON ASETUS (ETY) N:o 3034/92, annettu 19 päivänä lokakuuta 1992, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta neljännentoista kerran EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83(), sellaisena kuin se on muutettuna Espanjan ja Portugalin liittymisasiakirjalla, ja erityisesti sen 11 artiklan, ottaa huomioon komission ehdotuksen, sekä katsoo, että kierrenuotan ei-valikoiva käyttö tonnikalaesiintymiin ja muiden merinisäkkäiden yhteydessä tai niiden läheisyydessä esiintyviin kalalajeihin kohdistuvien kalastustoimien yhteydessä voi aiheuttaa nisäkkäiden tarpeettoman saaliiksi joutumisen ja kuoleman, kierrenuotan käytön aiheuttamat merinisäkkäiden kuolemat huolestuttavat sekä suurta yleisöä että ammattikalastajia, tämän asian tärkeys ja sitä kohtaan kansainvälisesti herännyt kiinnostus käy ilmi Euroopan parlamentin hyväksymästä mietinnöstä, joka koskee kierrenuottien käyttöä kalastuksessa, kierrenuotalla kalastus on tehokas kalastusmenetelmä, jolla voidaan rajata saaliiksi ainoastaan halutut kohdelajit, jos sitä käytetään asianmukaisesti ja vastuuta kantaen; tällä tavoin käytettynä siitä ei aiheudu vaaraa merinisäkkäiden suojelulle, ja sen vuoksi muutettava asetus (ETY) N:o 3094/86(), ON ANTANUT TÄMÄN ASETUKSEN: 1 artikla Muutetaan asetus (ETY) N:o 3094/86 seuraavasti: 1. Korvataan 1 artiklan 1 kohdan ensimmäinen alakohta seuraavalla tekstillä: "1. Tämä asetus koskee kaikilla jäsenvaltioiden suvereniteettiin tai lainkäyttövaltaan kuuluvilla merialueilla tapahtuvaa kalavarojen pyyntiä ja aluksesta purkamista, jollei 6 artiklan 1 kohdan b alakohdasta, 9 artiklan 17 kohdasta ja 9 a artiklan 4 kohdasta muuta johdu, sekä seuraavia vesialueita: " 2. Lisätään 9 artiklaan seuraava 17 kohta: "17. Merinisäkäsryhmien saartaminen kierrenuotilla on kaikilta aluksilta kielletty silloin, kun tarkoituksena on kalastaa tonnikalaa tai muita kalalajeja. Sen estämättä, mitä 1 artiklan 1 kohdassa säädetään, tätä kohtaa sovelletaan kaikkiin jonkin jäsenvaltion lipun alla purjehtiviin tai jossain jäsenvaltiossa rekisteröityihin kalastusaluksiin kaikilla jäsenvaltioiden suvereniteettiin tai lainkäyttövaltaan kuuluvilla vesillä sekä niiden ulkopuolella." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä lokakuuta 1992. Neuvoston puolesta Puheenjohtaja D. CURRY () EYVL N:o L 24, 27.1.1983, s. 1 () EYVL N:o L 288, 11.10.1986, s. 1. Asetus sellaisena kuin se on viimeksi muutettuna asetuksella (ETY) N:o 2120/92 (EYVL N:o L 213, 29.7.1992, s. 3).